Eduskunnan varapuhemies, perussuomalaisten kansanedustaja Anssi Joutsenlahti toppuuttelee puolueensa oululaiskansanedustajan Yle-boikottia. Kansanedustaja Olli Immonen on päättänyt boikotoida Yleisradiota. Immonen ei saapunut aamulla Ouluradion kansanedustajavieraaksi. Hänen avustajansa mukaan protestin taustalla on Ylen viimeaikainen systemaattinen perussuomalaisvastainen propaganda.

Anssi Joutsenlahti panee boikotin nuoruuden piikkiin.

- Olli Immonen on eduskunnan nuorin edustaja. Hän ehkä turhan voimakkaasti kritisoi asiaa. Perussuomalaiset ovat palkanneet uuden tiedotuspäällikön, päätoimittaja Matias Turkkilan, joka hallitsee nettiä. Tätä kautta saamme varmasti asiaamme perille, jos Yle ei kaikesta kerro. Ei meillä Yleä vastaan niin paljon negatiivista ole.